Diari Oficial de la Generalitat Valenciana


Sumari del DOGV 3193, del 27-02-1998 (1998/1428)

RESOLUCIÓ de 26 de gener de 1998, del director general d'Interior, de la Conselleria de Presidència de la Generalitat Valenciana, per la qual s'ordena la baixa en el Registre de Fundacions de la Comunitat Valenciana, a l'entitat Hospital Asil Sant Rafael per la seua naturalesa associativa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1428


Data del document
:   26-01-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 de gener de 1998, del director general d'Interior, de la Conselleria de Presidència de la Generalitat Valenciana, per la qual s'ordena la baixa en el Registre de Fundacions de la Comunitat Valenciana, a l'entitat Hospital Asil Sant Rafael per la seua naturalesa associativa. [1998/X1428]
  
Vist l'expedient de baixa d'inscripció registral de l'entitat Hospital Asil Sant Rafael, resulten els següents,
  
Fets
  
L'entitat Hospital Asil Sant Rafael va ser classificada com de beneficència particular mixta, l'any 1944, pel Ministeri de la Governació, sense que al Protectorat li corresponguera una altra missió que la de vetlar per la higiene i la moral pública, per tractar-se d'una associació creada i reglamentada per la lliure voluntat dels seus socis i sostinguda amb béns de la seua lliure disposició. Aquesta entitat figura inscrita en el Registre de Fundacions de La Comunitat Valenciana amb el número 198(v). D'altra banda, la citada entitat també figura inscrita en el Registre Provincial d'Associacions de València, com a associació declarada d'utilitat pública.
  
Fonaments jurídics
  
Aquesta Direcció General és competent per a la tramitació i resolució d'aquest expedient, en virtut del que disposa el Decret 4/97, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
L'entitat Hospital Asil Sant Rafael es troba inscrita en el Registre de Provincial d'Associacions. Per això, i atès que en l'ordre de classificació i estatuts de la citada entitat, adaptats a la Llei 191/64, de 24 de desembre, d'Associacions, es fa al·lusió, en tot moment, a la seua naturalesa associativa, així com que resulta improcedent estar inscrita en dos registres simultàniament, és procedent donar-la de baixa del Registre de Fundacions de la Comunitat Valenciana .
  
Vistos els preceptes legals citats i altres generals de pertinent aplicació, resolc:
  
Ordenar la baixa en el Registre de Fundacions de la Comunitat Valenciana de l'entitat denominada Hospital Asil Sant Rafael.
  
Notifiqueu aquesta Resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant del conseller de Presidència en el termini d'un mes, comptador des de la data de la seua notificació.
  
València, 26 de gener de 1998.- El director general d'Interior: José López Garrido.